30 ປະເທດ ຮັບປາກ ຈະຮ່ວມຕໍ່ສູ້ກັບ ກຸ່ມລັດອິສລາມ (ວີດີໂອ/ລາຍງານພາສາອັງກິດຊ້າໆ) 
ອິນ ເດິ ນິວສ໌ ອາທິດນີ້: 30 ປະເທດ ຮັບປາກຈະສະໜັບສະໜຸນ ອີຣັກ. ຊາວອົບ​ພະຍົບອາ​ຟຣິກາ​ ຫລາຍ​ຮ້ອຍ​ຄົນ​ເສຍ​ຊີວິດ. ຟີ​ລິບ​ປິນຕອບ​ໂຕ້ ຕໍ່​ໄພ​ຂົ່ມຂູ່​ຈາກ​ຈີນ ແລະນ້ຳຖ້ວມໃນແຄັສເມຍ ສັງຫານເກືອບ 300 ຄົນ.
ອັນດັບຕໍ່ໄປ ເຮົາຂໍສະເໜີລາຍງານສະຫລູບເລື້ອງລາວໃນຂ່າວ ຫລື In the News ສຳຫລັບອາທິດນີ້ ຂອງພະແນກຮຽນພາສາ ອັງກິດຂອງວີໂອເອ ຫລື VOA Learning English ສ່ວນວ່າ ຈະມີເລື້ອງຫຍັງແດ່ນັ້ນ ໄປຟັງພ້ອມໆກັນເລີຍຈາກດາຣາ ບັກຄຳ ປະມານ 30 ປະເທດໄດ້ໃຫ້ຄຳໝັ້ນຍາ ທີ່ຈະສະໜັບສະໜຸນ ອີຣັກໃນການຕໍ່ສູ້ກັບພວກຫົວຮຸນແຮງຈັດ ລັດອິສລາມ ໃນ “ທຸກໆທາງທີ່ຈຳເປັນ” ໂຮມທັງການຊ່ວຍເຫລືອທາງທະຫານ ຄະນະຜູ້ແທນຂອງປະເທດເຫລົ່ານັ້ນ ໄດ້ພົບປະຫາລືກັນຢູ່ນະຄອນຫລວງປາຣີຂອງປະ ເທດຝຣັ່ງ ພວກເຂົາເຈົ້າກຳລັງສືບຕໍ່ດຳເນີນຄວາມ ພະຍາຍາມ ໃນການກໍ່ສ້າງແນວໂຮມ ປະສົມນາໆຊາດ ເພື່ອຕໍ່ສູ້ກັບກຸ່ມ ລັດອິສລາມ ກຸ່ມທີ່ວ່ານີ້ໄດ້ເຂົ້າຄວບຄຸມ ຂົງເຂດອັນ ກ້ວາງໃຫຍ່ຢູ່ໃນພາກເໜືອແລະພາກຕາເວັນຕົກຂອງອີຣັກ ກັບຢູ່ໃນພາກຕາເວັນອອກ ຂອງຊີເຣຍ ປະທານາທິບໍດີຝຣັ່ງ ທ່ານ Francois Hollande ເປັນຜູ້ນຳພາກອງປະຊຸມຂອງ 30 ປະ ເທດ ກັບອົງການສະຫະປະຊາຊາດ ສະຫະພາບ ຢູໂຣບ ຫລືອີຢູ ແລະ ສັນນິບາດອາຫລັບ ຫລື Arab League ທ່ານ Hollande ບອກກອງປະຊຸມວ່າ “ເຮົາບໍ່ມີເວລາທີ່ຈະສູນເສຍ ” ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ເດີນທາງໄປຍັງກອງປະຊຸມ ຫລັງຈາກໄດ້ໄປຢ້ຽມຢາມຫລາຍປະເທດໃນພາກຕາເວັນອອກກາງ ເພື່ອລະດົມເອົາການ ສະໜັບສະໜຸນຕໍ່ແຜນການຕໍ່ສູ້ກັບພວກລັດອິສລາມຂອງປະທານາທິບໍດີ ບາຣັກ ໂອບາມາ ທ່ານ Kerry ກ່າວວ່າ ຫລາຍປະເທດອາຫຣັບໄດ້ສະເໜີໃຫ້ການຊ່ວຍເຫລືອທາງທະຫານ ແລະທຳການໂຈມຕີທາງອາກາດ ຖ້າວ່າຕ້ອງການ ຊີເຣຍກັບອິຣ່ານ ບໍ່ໄດ້ຖືກເຊີນໃຫ້ໄປ ຮ່ວມກອງປະຊຸມ ແລະບັນດາເຈົ້າໜ້າທີ່ຣັດເຊຍກ່າວວ່າ ການຂະຫຍາຍການໂຈມຕີທາງອາກາດເຂົ້າໄປຍັງຊີເຣຍນັ້ນ ແມ່ນຈະຕ້ອງມີມະຕິເຫັນດີຈາກສະພາຄວາມໝັ້ນຄົງຂອງອົງການສະຫະປະຊາຊາດ ຊາວອົບພະຍົບຊອກວຽກເຮັດຈາກອາຟຣິກາ ໃນຈຳນວນຫລາຍເຖິງ 500 ຄົນ ອາດໄດ້ເສຍ ຊີວິດ ຢູ່ໃນທະເລ Mediterranean ລາຍງານຂ່າວຫລາຍກະແສເວົ້າວ່າ ມີຄົນໂຈມຕີ ພວກເຂົາເຈົ້າ ໂດຍເອົາເຮືອຂອງພວກເຂົາແລ່ນເຂົ້າຕ່ຳ ເຮືອຂອງພວກອົບພະຍົບ ຢູ່ນອກຝັ່ງທະເລຂອງເກາະ Malta ໃນອາທິດແລ້ວນີ້ Christiane Berthiaume ເປັນໂຄສົກຂອງອົງການສາກົນເພື່ອການຍົກຍ້າຍຖິ່ນຖານ IOM ຫລື International Organization for Migration ທ່ານນາງເວົ້າວ່າ ພວກທີ່ລອດຊີວິດ ລາຍງານວ່າ ຜູ້ໂຈມຕີມີສ່ວນພົວພັນນຳການຄ້າມະນຸດ ທ່ານນາງລາຍງານວ່າ ພວກລອດຊີວິດກ່າວ ວ່າ ພວກຄ້າມະນຸດສັ່ງໃຫ້ເຂົາເຈົ້າປ່ຽນເຮືອ ແຕ່ເຂົາເຈົ້າ ໂດຍເວົ້າວ່າ ມັນອັນຕະລາຍເກີນໄປ ທ່ານນາງ Berthiaume ກ່າວ ວ່າ ຫລັງຈາກນັ້ນ ພວກຄ້າມະນຸດກໍເອົາເຮືອຂອງເຂົາ ແລ່ນເຂົ້າຕຳເຮືອຂອງພວກອົບພະຍົບ ທ່ານນາງບັນລະຍາຍເຫດຮ້າຍຄັ້ງນີ້ວ່າ “ເປັນເຫດການເຮືອຫລົ້ມທີ່ຮ້າຍແຮງທີ່ສຸດ ໃນຮອບຫລາຍປີ ” ພວກອົບພະຍົບເຫລົ່ານັ້ນກຳລັງພະຍາຍາມ ຈະເດີນທາງໄປຍັງຢູໂຣບ ຟີລິບປິນກັບຈີນ ກຳລັງຕົກຢູ່ໃນສະພາວະຜິດຖຽງກັນກ່ຽວກັບດິນແດນ ຢູ່ໃນເຂດທະເລຈີນໃຕ້ ໃນຊຸມປີຜ່ານມາບໍ່ດົນນີ້ ທັງສອງປະເທດໄດ້ ຢູ່ໃນເຂດນ່ານນ້ຳໃກ້ໆກັບ ເກາະ Palawan ທາງພາກຕາເວັນຕົກຂອງຟີລິບປິນ ບັດນີ້ ຟີລິບປິນເວົ້າວ່າ ຕົນອາດຈະອະນຸຍາດໃຫ້ສະຫະລັດ ເອົາກຳລັງທັບເຮືອອາເມຣິກັນ ໄປປະຈຳຢູ່ເກາະແຫ່ງນັ້ນ ໃນຖານະເປັນສ່ວນນຶ່ງ ຂອງຂໍ້ຕົກລົງດ້ານປ້ອງກັນສະບັບໃໝ່ ທີ່ໄດ້ເຊັນກັນ ໂຄສົກກອງທັບຟີລິບປິນ Ramon Zagala ກ່າວວ່າ ໄພນ້ຳຖ້ວມໃນເຂດຮ່ອມພູແຄັສເມຍຂອງອິນເດຍ ໄດ້ກະທົບຕໍ່ປະຊາຊົນ ຫລາຍກ່ວາ 2 ລ້ານ 5 ແສນຄົນ ນ້ຳຖ້ວມຄັ້ງນີ້ ຖືວ່າເປັນຄັ້ງຮ້າຍແຮງທີ່ສຸດ ໃນຮອບດົນກ່ວານຶ່ງຮ້ອຍປີ ມີເກືອບຮອດ 300 ຄົນເສຍຊີວິດ ລະຫວ່າງ 2 ແສນ 5 ໝື່ນຄົນ ຫາ 3 ແສນຄົນ ໄດ້ຖືກ ຫລັງຈາກນ້ຳໄຫລລົ້ນຝັ່ງ ແມ່ນ້ຳ Jhelum ເມື່ອນຶ່ງອາທິດກ່ວາຜ່ານມາ ຫລາຍກ່ວາ 75 ພັນຄົນ ຍັງຕົກຄ້າງຢູ່ໃນເຮືອນຊານທີ່ຖືກນ້ຳຖວ້ມ ໃນເມືອງເອກ Srinagar ຂອງແຄວ້ນແຄັສເມຍ ຂອງອິນເດຍ ______________________________________________________________ to break open suddenly